CELEX: 62019TN0181
Language: fi
Date: 2019-03-27 00:00:00
Title: asia T-181/19: Kanne 27.3.2019 — Dickmanns v. EUIPO

17.6.2019   
            
            
               FI
            
            
               Euroopan unionin virallinen lehti
            
            
               C 206/47
            
         
      Kanne 27.3.2019 — Dickmanns v. EUIPO
      (asia T-181/19)
      (2019/C 206/50)
      Oikeudenkäyntikieli: saksa
      
         Asianosaiset
      
      
         Kantaja: Sigrid Dickmanns (Gran Alacant, Espanja) (edustaja: asianajaja H. Tettenborn)
      
         Vastaaja: Euroopan unionin teollisoikeuksien virasto (EUIPO)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EUIPOn 4.6.2018 lähettämillään kirjeillä tiedoksi antamat päätökset, joilla hylättiin kantajan 25.1.2018 päivätyssä kirjeessään esittämät vaatimukset
                  
                              i.
                           
                           
                              kantajan sopimuksen 5 artiklan sisältämän irtisanomislausekkeen poistamiseksi ja hänen sopimuksensa luokittelemiseksi toistaiseksi voimassa olevaksi sopimukseksi Euroopan yhteisöjen muuta henkilöstöä koskevien palvelussuhteen ehtojen 2 artiklan f kohdan mukaisesti sekä 14.12.2017 tehdyn päätöksen peruuttamiseksi tarpeellisilta osin sekä
                           
                        
                              ii.
                           
                           
                              hänen sopimuksensa jatkamiseksi toisen kerran muuta henkilöstöä koskevien palvelussuhteen ehtojen 2 artiklan f kohdan mukaisesti 30.6.2018 jälkeen (erityisesti sen vuoksi, että kantajan sairastumisen vuoksi päättymispäivää siirrettiin 30.9.2018 jälkeen) tai ainakin kantajan ottamiseksi mukaan muuta henkilöstöä koskevien palvelussuhteen ehtojen 2 artiklan f kohdassa tarkoitettujen väliaikaisten toimihenkilöiden, joiden sopimus päättyy vuonna 2018, sopimuksen toista jatkamista koskevaan menettelyyn 28.1.2016 annettujen ”väliaikaisten toimihenkilöiden määräaikaisten sopimusten jatkamista koskevien suuntaviivojen” (jäljempänä suuntaviivat) mukaisesti,
                           
                        
            
                  —
               
               
                  velvoittamaan EUIPOn maksamaan kantajalle korvauksena unionin yleisen tuomioistuimen kohtuulliseksi katsoman määrän siitä henkisestä kärsimyksestä ja aineettomista vahingoista, joita kantajalle aiheutui edeltävässä luetelmakohdassa mainituista EUIPOn päätöksistä sekä
               
            
                  —
               
               
                  velvoittamaan EUIPOn korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kanneperusteisiin:
      
                  1.
               
               
                  Ilmeinen arviointivirhe, harkintavallan käyttämättä jättäminen, syrjimättömyysperiaatteen ja yhdenvertaisen kohtelun periaatteen loukkaaminen, mielivaltaisen menettelyn kiellon loukkaaminen
               
            
                  2.
               
               
                  Irtisanomislausekkeen lainvastaisuus suuntaviivojen rikkomisen vuoksi, hyvän hallinnon periaatteen, syrjimättömyysperiaatteen ja yhdenvertaisen kohtelun periaatteen loukkaaminen sekä sen periaatteen loukkaaminen, että väliaikaisen työsopimuksen päättäminen edellyttää perusteltua syytä (iusta causa), Euroopan unionin perusoikeuskirjan 30 artiklan, direktiivin 1999/70/EY (1), puitesopimuksen (erityisesti sen 1 artiklan b alakohdan ja 5 artiklan 1 kohdan) ja ILOn yleissopimuksessa 158, joka koskee työnantajan toimesta tapahtuvaa palvelussuhteen päättämistä, olevan 4 artiklan rikkominen
               
            
                  3.
               
               
                  Suuntaviivojen rikkominen, joka merkitsee myös merkittävää menettelyvirhettä, syrjimättömyysperiaatteen ja yhdenvertaisen kohtelun periaatteen, hyvän hallinnon ja hyvän taloushallinnon periaatteen loukkaaminen ja henkilön oikeuden tulla kuulluksi ennen yksilölle vastaisen toimen antamista loukkaaminen (Euroopan unionin perusoikeuskirjan 41 artiklan 2 kohdan a alakohta), vastaajan huolellisuusvelvollisuuden ja velvollisuuden huolehtia kantajan oikeutetuista eduista laiminlyöminen, ilmeinen arviointivirhe punnittaessa kantajan intressejä ja hallinnon intressejä sekä mielivaltaisen menettelyn kiellon loukkaaminen
               
            
                  4.
               
               
                  Muuta henkilöstöä koskevien palvelussuhteen ehtojen 8 artiklan 1 kohdan toisen ja kolmannen virkkeen sekä ketjutuskiellon rikkomisen vuoksi kantajan sopimus oli katsottava tehdyn toistaiseksi ilman irtisanomislauseketta.
               
            
                  5.
               
               
                  Lainvastainen irtisanomislausekkeen mukaan ottaminen sopeuttamisprotokollan puitteissa sekä perustellun luottamuksen ja kantajan laillisten intressien loukkaaminen ja velvollisuuden huolehtia henkilöstön hyvinvoinnista riidanalaista lauseketta sovellettaessa laiminlyöminen.
               
            
                  6.
               
               
                  Kantajan perustellun luottamuksen loukkaaminen, vastaajan kantajaa koskevan huolenpitovelvoitteen sekä palvelussuhteen jatkamatta jättämisestä johtuvien kantajan oikeutettujen intressien huomioon ottamisen laiminlyöminen, ilmeinen arviointivirhe punnittaessa hallinnon intressejä.
               
            
         (1)  Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annettu neuvoston direktiivi 1999/70/EY (EYVL 1999, L 175, s. 43).